Blaze7451/Wiki-th-20250601 huggingface dataset:
อูไน ซิมอน

อูไน ซิมอน เมนดิบิล (Unai Simón Mendibil; เกิด 11 มิถุนายน ค.ศ. 1997) เป็นนักฟุตบอลอาชีพชาวสเปน ปัจจุบันลงเล่นในตำแหน่งผู้รักษาประตู ให้กับอัตเลติกบิลบาโอ สโมสรในลาลิกา และทีมชาติสเปน

**ทีมชาติ**
ซิมอนถูกเลือกติดทีมชาติในรุ่นอายุไม่เกิน 19 และ 21 ปี เขาเป็นส่วนหนึ่งของทีมชาติชุดที่ชนะเลิศฟุตบอลชิงแชมป์แห่งชาติยุโรป รุ่นอายุไม่เกิน 19 ปี 2015 โดยเขาเป็นผู้รักษาประตูมือสองรองจากอันโตนิโอ ซิเบราในรายการแข่งขันนั้น
วันที่ 1 กันยายน ค.ศ. 2017 ซิมอนได้ลงเล่นให้กับทีมชาติรุ่นอายุไม่เกิน 21 ปีเป็นครั้งแรกในนัดที่พบกับอิตาลี ต่อมาได้ลงเล่นในนัดแรกของรอบแบ่งกลุ่มในฟุตบอลชิงแชมป์แห่งชาติยุโรป รุ่นอายุไม่เกิน 21 ปี 2019 ซึ่งสุดท้ายแล้วสเปนคว้าแชมป์ได้สำเร็จ (ซิเบรายังคงเป็นผู้รักษาประตูมือหนึ่ง)
วันที่ 20 สิงหาคม ค.ศ. 2020 ซิมอนมีชื่อติดทีมชาติชุดใหญ่ครั้งแรกสำหรับการแข่งขันสองนัดแรกในยูฟ่าเนชันส์ลีก ฤดูกาล 2020–21 ต่อมาวันที่ 11 พฤศจิกายน ค.ศ. 2020 เขาได้ลงเล่นให้กับทีมชุดใหญ่ครั้งแรกในนัดกระชับมิตรที่พบกับเนเธอร์แลนด์ แม้ว่าก่อนหน้านั้น เขาจะก่อความผิดพลาดจนเสียประตูในระดับสโมสรก็ตาม
วันที่ 24 พฤษภาคม ค.ศ. 2021 ซิมอนมีชื่อในทีมชาติชุด 24 คนของลุยส์ เอนริเกในการแข่งขันฟุตบอลชิงแชมป์แห่งชาติยุโรป 2020 เขาได้ลงเล่นทุกนัดตลอดการแข่งขัน ในรอบ 16 ทีมสุดท้าย ที่พบกับโครเอเชีย เขาได้ทำเข้าประตูตัวเองหลังจับบอลคืนหลังของเปดริพลาดเข้าสู่ประตู ทำให้เป็นประตูขึ้นนำของโครเอเชีย 0–1 ก่อนที่สเปนจะชนะไปในช่วงต่อเวลาพิเศษ 5–3 ลุยส์ เอนริเก ยกย่องความคิดของเขาที่ฟื้นตัวจากความผิดพลาดนั้นได้ ในรอบ 8 ทีมสุดท้าย ซึ่งสเปนเสมอกับสวิตเซอร์แลนด์ 1–1 ใน 120 นาที ทำให้ต้องดวลลูกโทษตัดสิน เขาสามารถป้องกันสองลูกยิงได้ช่วยให้สเปนเอาชนะไป 3–1 เขาได้รับรางวัลผู้เล่นยอดเยี่ยมประจำนัดสำหรับผลงานของเขา ในรอบรองชนะเลิศ  กับอิตาลี ที่สนามกีฬาเวมบลีย์ หลังทั้งสองทีมเสมอกัน 1–1 ใน 120 นาที ทำให้ต้องดวลลูกโทษตัดสิน เขาสามารถป้องกันการดวลครั้งแรกของ มานูเอล โลกาเตลลี ได้แต่อย่างไรก็จามสเปนแพ้ในการดวลลูกโทษหลังสี่คนต่อจากนั้นยิงผ่านมือของซิมอนได้ทั้งหมด
ซิมอน ได้มีรายชื่อติดทีมชาติสเปนชุดแข่งขันกีฬาโอลิมปิก 2020 ที่ประเทศญี่ปุ่น ซึ่ง ซิมอน ได้ลงสนามในตำแหน่งผู้รักษาประตูทุกนัดพวกเขาผ่านเข้าสู่รอบชิงชนะเลิศ แต่แพ้ให้กับบราซิล 1–2 ในช่วงต่อเวลาพิเศษ ที่สนามกีฬานานาชาติโยโกฮามะ

**สโมสรอาชีพ**

**สโมสร**

**ทีมชาติ**

**เกียรติประวัติ**
อัตเลติกบิลบาโอ- ซูเปร์โกปาเดเอสปัญญา: 2020–21- โกปาเดลเรย์ รองชนะเลิศ: 2019–20, 2020–21
สเปน อายุไม่เกิน 19 ปี- ฟุตบอลชิงแชมป์แห่งชาติยุโรป รุ่นอายุไม่เกิน 19 ปี: 2015
สเปน อายุไม่เกิน 21 ปี- ฟุตบอลชิงแชมป์แห่งชาติยุโรป รุ่นอายุไม่เกิน 21 ปี: 2019
สเปน อายุไม่เกิน 23 ปี
*กีฬาฟุตบอลในโอลิมปิกฤดูร้อน เหรียญเงิน: 2020

**อ้างอิง**

**แหล่งข้อมูลอื่น**
 22117- unai-simon-mendibil/372587
หมวดหมู่:นักฟุตบอลชาวสเปน
หมวดหมู่:นักฟุตบอลทีมชาติสเปน
หมวดหมู่:ผู้รักษาประตูฟุตบอล
หมวดหมู่:ผู้เล่นในลาลิกา
หมวดหมู่:ผู้เล่นอัตเลติกเดบิลบาโอ
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:นักฟุตบอลในโอลิมปิกฤดูร้อน 2020
หมวดหมู่:ผู้เล่นในชุดชนะเลิศยูฟ่าเนชันส์ลีก
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:ผู้เล่นในชุดชนะเลิศฟุตบอลชิงแชมป์แห่งชาติยุโรป
ฌูล กูนเด

ฌูล ออลีวีเย กูนเด (Jules Olivier Koundé; เกิดวันที่ 12 พฤศจิกายน ค.ศ. 1998) เป็นนักฟุตบอลอาชีพชาวฝรั่งเศส ปัจจุบันลงเล่นในตำแหน่งเซ็นเตอร์แบ็กให้กับบาร์เซโลนา สโมสรในลาลิกา และทีมชาติฝรั่งเศส

**สโมสรอาชีพ**

**บอร์โด**
ไฟล์:Jules Koundé (cropped).jpg|150px|left|thumb|กูนเดกับบอร์โดในปี 2018
กูนเดลงเล่นนัดแรกให้กับทีมชุดใหญ่ของบอร์โดในกุปเดอฟร็องส์นัดที่บุกไปแพ้อูว์แอ็ส กร็องวีล 2–1 ในรอบ 64 ทีมสุดท้ายเมื่อวันที่ 7 มกราคม ค.ศ. 2018 โดยในนัดนั้น เขาได้ลงเล่นในเวลาปกติ 90 นาทีและช่วงต่อเวลาพิเศษอีก 30 นาที เขาลงเล่นนัดแรกในลีกเอิงกับบอร์โดในนัดที่บุกไปแพ้ทรัว 1–0 เมื่อวันที่ 13 มกราคม ค.ศ. 2018 ต่อมาวันที่ 10 กุมภาพันธ์ เขาทำประตูแรกในระดับสโมสรและในลีกเอิง ช่วยให้ทีมเปิดบ้านเอาชนะอาเมียงไปได้ 3–2 ในวันที่ 6 พฤษภาคม เขาทำประตูที่สองและกลายเป็นประตูสุดท้ายให้กับทีมในนัดที่เอาชนะอาแอ็ส แซ็งเตเตียน 1–3 ที่สตาดฌอฟรัว กีชาร์ ก่อนที่ในอีก 8 วัดถัดมา เขาจะได้ลงเล่นในนัดที่สองที่กลับมาเล่นที่บอร์โด ซึ่งเขาทำประตูช่วยให้ทีมเอาชนะ 2–1 นับเป็นประตูแรกในการแข่งขันระดับทวีปยุโรปของเชา ในฤดูกาลนี้เขาลงเล่นในลีกเอิงมากถึง 37 นัดจากการแข่งขันทั้งหมด 38 นัด ช่วยให้ บอร์โด เสียประตูน้อยที่สุดเป็นลำดับที่สี่ในลีก แต่กลับจบอันดับต่ำถึงที่ 14

**เซบิยา**
วันที่ 3 กรกฎาคม ค.ศ. 2019 เขาย้ายร่วมทีมเซบิยา สโมสรในประเทศสเปน ด้วยค่าตัวราว 25 ล้านยูโร

**บาร์เซโลนา**
ในวันที่ 29 กรกฎาคม ค.ศ. 2022 บาร์เซโลนา ได้ประกาศข้อตกลงในการซื้อตัวกูนเดจากเซบิยา

**ทีมชาติ**
วันที่ 18 พฤษภาคม ค.ศ. 2021 เขาถูกเลือกให้ติดทีมชาติชุด 26 คนของดีดีเย เดช็องในการแข่งขันฟุตบอลชิงแชมป์แห่งชาติยุโรป 2020 เขาลงเล่นให้กับทีมชาติครั้งแรกเมื่อวันที่ 2 มิถุนายน ค.ศ. 2021 ในนัดกระชับมิตรที่พบกับเวลส์ โดยลงเล่นแทนที่แบ็งฌาแม็ง ปาวาร์ในช่วงครึ่งหลัง

**ชีวิตส่วนตัว**
กูนเดมีเชื้อสายเบนินและฝรั่งเศส

**เกียรติประวัติ**
เซบิยา- ยูฟ่ายูโรปาลีก: 2019–20
รางวัลส่วนตัว- ทีมยอดเยี่ยมแห่งฤดูกาลของยูฟ่ายูโรปาลีก: 2019–20

**อ้างอิง**

**แหล่งข้อมูลอื่น**
84324
*89497
*430809
หมวดหมู่:นักกีฬาจากปารีส
หมวดหมู่:นักฟุตบอลชาวฝรั่งเศส
หมวดหมู่:นักฟุตบอลทีมชาติฝรั่งเศส
หมวดหมู่:กองหลังฟุตบอล
หมวดหมู่:ผู้เล่นในลีกเอิง
หมวดหมู่:ผู้เล่นสโมสรฟุตบอลฌีรงแด็งเดอบอร์โด
หมวดหมู่:ผู้เล่นในลาลิกา
หมวดหมู่:ผู้เล่นสโมสรฟุตบอลเซบิยา
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:นักฟุตบอลต่างชาติในลีกสเปน
หมวดหมู่:ผู้เล่นในฟุตบอลชิงแชมป์แห่งชาติยุโรป 2020
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในชุดชนะเลิศยูฟ่ายูโรปาลีก
หมวดหมู่:ผู้เล่นในชุดชนะเลิศยูฟ่าเนชันส์ลีก
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:ชาวฝรั่งเศสเชื้อสายเบนิน
โรงไฟฟ้าศิลปะ

โรงไฟฟ้าศิลปะ หรือ พิพิธภัณฑ์ศิลปะร่วมสมัยเซี่ยงไฮ้ (p=; Power Station of Art) เป็นพิพิธภัณฑ์ศิลปะร่วมสมัยในเซี่ยงไฮ้ ตั้งอยู่ในโรงไฟฟ้าเก่า เป็นพิพิธภัณฑ์ศิลปะร่วมสมัยที่ดำเนินการโดยรัฐแห่งแรกของจีน ค่าใช้จ่ายในการแปลงอาคาร 64 ล้านดอลลาร์ซึ่งออกโดยรัฐบาลเทศบาลนครเซี่ยงไฮ้ พิพิธภัณฑ์ตั้งอยู่บนพื้นที่จัดงานเอ็กซ์โป 2010 และตั้งอยู่ริมฝั่งตะวันตกของแม่น้ำหวงผู่ (ผู่ซี) เปิดในปี 2555 โดยมีนิทรรศการศิลปะร่วมสมัยจากศูนย์ศิลปะและวัฒนธรรมปงปีดู (Centre Pompidou) ซึ่งเป็นพิพิธภัณฑ์ศิลปะร่วมสมัยที่รู้จักกันดีที่สุดของปารีส ในชื่อนิทรรศการ Electric Fields, Surrealism and Beyonddate=July 2014 ผู้กำกับศิลป์คือ Li Xudate=July 2014 รองผู้กำกับคือ Gong Yan ผู้เคยเป็นบรรณาธิการของนิตยสารโลกศิลปะ (Art World) ฉบับภาษาจีน

**ประวัติ**
ในปี พ.ศ. 2440 รัฐบาลชิงได้ก่อตั้งโรงงานไฟฟ้า Nanshi Electric Light ที่ท่าเรือ Shiliupu Old Taiping Wharf ในปี พ.ศ. 2498 ได้มีการตั้งชื่อโรงไฟฟ้า Nanshi ในปี 2550 โรงไฟฟ้า Nanshi ทั้ง 3 แห่งหยุดดำเนินการ จากนั้นโครงการฟื้นฟูก็เริ่มขึ้น โดยเมื่อวันที่ 17 ธันวาคม พ.ศ. 2552 โครงการบูรณะใหม่ได้เสร็จสิ้นลง ความสูงเดิมของอาคารยังคงไม่เปลี่ยนแปลง โครงสร้างสี่ชั้นเดิมถูกดัดแปลงเป็นโครงสร้างแปดชั้น และถูกใช้เป็นอาคารศาลาจัดแสดงในชื่อ ศาลาเมืองแห่งอนาคต (Urban Future Pavilion) ในช่วงงานเซี่ยงไฮ้เวิลด์เอ็กซ์โป 2010
หลังงานเอ็กซ์โป 2010 ศาลาเมืองแห่งอนาคต ยังคงถูกเก็บรักษาไว้เป็นหนึ่งในห้าศาลาหลัก (ที่ไม่ถูกทุบทิ้ง) เมื่อวันที่ 23 สิงหาคม พ.ศ. 2554 คณะกรรมการเทศบาลนครเซี่ยงไฮ้แห่งพรรคคอมมิวนิสต์แห่งประเทศจีนและรัฐบาลเทศบาลนครเซี่ยงไฮ้ได้ตัดสินใจเปลี่ยนศาลาเมืองแห่งอนาคต ให้เป็นพิพิธภัณฑ์ศิลปะร่วมสมัยเซี่ยงไฮ้
เมื่อวันที่ 1 ตุลาคม 2555 พิพิธภัณฑ์ศิลปะร่วมสมัยเซี่ยงไฮ้ และพิพิธภัณฑ์ศิลปะจีน (วังศิลปะจีน) ซึ่งดัดแปลงจากอาคารศาลาจีนจากงานเอ็กซ์โป ได้เปิดขึ้นพร้อมกัน ในเวลาเดียวกันกับการเปิดการแสดงเซี่ยงไฮ้เบียนนาเล่ครั้งที่ 9 (Regeneration—The 9th Shanghai Biennale 2012) ที่ใช้สถานที่แสดงร่วมกันทั้งสองแห่ง
ตั้งแต่ปี 2555 สถานที่จัดงานเซี่ยงไฮ้เบียนนาเล่ (Shanghai Biennale) ได้ย้ายจากพิพิธภัณฑ์ศิลปะเซี่ยงไฮ้เดิมไปเป็นพิพิธภัณฑ์ศิลปะร่วมสมัยเซี่ยงไฮ้

**อ้างอิง**
หมวดหมู่:พิพิธภัณฑ์ในเซี่ยงไฮ้
หมวดหมู่:พิพิธภัณฑ์ในเซี่ยงไฮ้

หมวดหมู่:สิ่งก่อสร้างในเซี่ยงไฮ้
เซี่ยงไฮ้
หมวดหมู่:สถานที่ท่องเที่ยวในเซี่ยงไฮ้
วัดบางปลา (จังหวัดนครปฐม)

วัดบางปลา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางปลา อำเภอบางเลน จังหวัดนครปฐม พื้นที่ตั้งวัดมีเนื้อที่ 37 ไร่ 2 งาน 53 ตารางวา อาณาเขตที่ติดต่อ ด้านทิศเหนือ จดคลองบางปลา (คลองท่าสารบางปลา) ทิศใต้ จดที่ดินเลขที่ 10 ทิศตะวันออก จดแม่น้ำนครชัยศรี (แม่น้ำท่าจีน) ทิศตะวันตก จดคลองบางปลา
วัดบางปลาตั้งวัดเมื่อ พ.ศ. 2272 ได้รับพระราชทานวิสุงคามสีมาครั้งหลังเมื่อวันที่ 25 มิถุนายน พ.ศ. 2377 ประวัติการสร้างวัด ไม่สามารถค้นหาได้ว่าใครเป็นผู้สร้าง เนื่องจากอยู่ติดกับคลองบางปลา จึงเรียกชื่อวัดตามท้องที่นั้น ในนิราศสุพรรณก็มีการกล่าวถึงพื้นที่บริเวณนี้ด้วย เสนาสนะที่สำคัญ ได้แก่ วิหารของวัดมีความเก่าแก่ มีลักษณะแบบศิลปะอยุธยาตอนปลายช่วงต้นรัตนโกสินทร์ วิหารหลวงพ่อทั้ง 7 ซึ่งเป็นอดีตเจ้าอาวาสวัดบางปลา และกุฏิ 3 หลัง หอฉัน 1 หลัง
วัดบางปลาเป็นหนึ่งใน 6 ของสถานที่สำคัญ ที่เกี่ยวเนื่องด้วยพระเดชพระคุณหลวงปู่วัดปากน้ำ ภาษีเจริญ พระมงคลเทพมุนี (สด จนฺทสโร) เป็นสถานที่เผยแผ่วิชชาธรรมกายครั้งแรกของท่าน หลังจากบรรลุธรรม

**รายนามเจ้าอาวาส**
 หลวงพ่อสงค์ - หลวงพ่อเสม - หลวงพ่อทรัพย์ - พระครูเมธีธรรมคุต (ทิม) พ.ศ. 2464 - พระปลัด ยิ้ม พ.ศ. 2464–2478 - พระสมุห์ สงวน พุทฺธสโร พ.ศ. 2479–2495 - พระอธิการอรุณ ศรีทองแย้ม พ.ศ. 2495–2500 - พระครูจิรวัสโสภณ (ตี๋ จนฺทโสภณ) พ.ศ. 2500–2540 - พระครูปิยธรรมพิมล (สมควร ปิยํกุโร) พ.ศ. 2540

**อ้างอิง**
บางปลา
วัดสุวรรณาราม (จังหวัดนครปฐม)

วัดสุวรรณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศาลายา อำเภอพุทธมณฑล จังหวัดนครปฐม
ในสมัยพระบาทสมเด็จพระจอมเกล้าเจ้าอยู่หัว ที่เริ่มมีการขุดคลองมหาสวัสดิ์เชื่อมต่อคลองบางกอกน้อยกับแม่น้ำนครชัยศรี เส้นทางนี้เป็นเส้นทางเสด็จไปนมัสการองค์พระปฐมเจดีย์ และได้สร้างวัดนี้เมื่อ พ.ศ. 2424 ในสมัยพระบาทสมเด็จพระจุลจอมเกล้าเจ้าอยู่หัว และได้รับพระราชทานวิสุงคามสีมาเมื่อ พ.ศ. 2473
อาคารและเสนาสนะที่สำคัญ ได้แก่ อุโบสถได้สัดส่วนสวยงาม บริเวณประตูจะมีรูปครุฑ และบริเวณภายในประดิษฐานพระพุทธรูป คือ พระพุทธสุวรรณบวรรังษี ชาวบ้านมักมาบนบานศาลกล่าว หากสำริดผล จะแก้บนด้วยประทัด และศาลาสร้างด้วยไม้เต็ง ทรงไทยโบราณ สร้างเมื่อ พ.ศ. 2507 ปัจจุบันยังอยู่สภาพที่สมบูรณ์ สามารถใช้งานได้อย่างอเนกประสงค์
วัดสุวรรณารามมีเกจิอาจารย์ คือ หลวงปู่ดี สุวัณโณ ท่านได้เริ่มทะนุบำรุงวัดและอุโบสถซึ่งมีพระพุทธสุวรรณ บวรรังสี ซึ่งเป็นพระพุทธรูปที่ศักดิ์สิทธิ์ สร้างอุโบสถ ก่อสร้างโรงเรียน และได้สร้างวัตถุมงคล กล่าวกันว่าเมื่อ โรงงานตุ๊กตาเคเดอร์ ที่ไฟไหม้จนมีคนตายมาก แต่มีบางคนห้อยแหรียญหลวงปู่ดี กระโดดจากตึกลงมาไม่เป็นอะไร และอีกหลายครั้ง ที่รถไฟชนจนรถพังยับ แต่คนในรถ กลับบาดเจ็บไม่เท่าไร

**อ้างอิง**
สุวรรณาราม
วัดชัยมังคลาราม

วัดชัยมังคลาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลพืชอุดม อำเภอลำลูกกา จังหวัดปทุมธานี มีเนื้อที่วัด 10 ไร่ พื้นที่วัด เป็นที่ราบ อยู่ริมคลองน้ำท่วมในฤดูฝนน้ำหลากมาก ทิศตะวันตกติดต่อกับคลองสิบสอง
วัดชัยมังคลารามตั้งเมื่อวันที่ 15 มิถุนายน พ.ศ. 2448 เจ้าของที่ดินเดิมเป็นชาวคริสต์ ชาวบ้านได้บริจาคทรัพย์ร่วมใจกันซื้อที่ดินดังกล่าวแล้วสร้างวัดขึ้นมาถือว่าเป็นชัยมงคลที่ดี จึงได้ขนานนามว่า "วัดชัยมังคลาราม" ด้านการศึกษา ทางวัดได้เปิดการเรียนการสอนโรงเรียนแผนกธรรมทุกปี นอกจากนี้ยังได้ให้ทางราชการสร้างโรงเรียนประชาบาล พร้อมกับบ้านพักครูตั้งอยู่ในที่ดินของวัด วัดได้รับพระราชทานวิสุงคามสีมา เมื่อวันที่ 18 สิงหาคม พ.ศ. 2476 เขตวิสุงคามสีมากว้าง 40 เมตร ยาว 60 เมตร ได้ผูกพัทธสีมาเมื่อ พ.ศ. 2477 ได้รับพระราชทานวิสุงคามสีมาครั้งหลังเมื่อวันที่ 22 ตุลาคม พ.ศ. 2543
อาคารเสนาสนะที่สำคัญ ได้แก่ อุโบสถ (หลักแรก) สร้างเมื่อ พ.ศ. 2480 ลักษณะทรงไทยแบบโรงนา กว้าง 7 เมตร ยาว 13 เมตร กุฏิสงฆ์จำนวน 5 หลัง เป็นอาคารไม้ หอสวดมนต์ ศาลาการเปรียญ ศาลาประชาคม รั้วกำแพงรอบวัด วัดชัยมังคลารามมีปูชนียวัตถุที่สำคัญ คือ พระพุทธรูปปางมารวิชัย และมีอยู่ที่ศาลาการเปรียญ หอสวดมนต์ (หลังใหม่)

**อ้างอิง**
ชัยมังคลาราม
ไนต์เฮด 2041

ไนต์เฮด 2041 (NIGHT HEAD 2041) เป็นซีรีส์อนิเมะโทรทัศน์ญี่ปุ่น มีเนื้อเรื่องอิงจากละครโทรทัศน์ญี่ปุ่นในปี พ.ศ. 2535 เรื่อง ไนต์เฮด สร้างโดยสตูดิโอชิโรกูมิ กำกับโดยทากามิตสึ ฮิรากาวะ และเขียนบทโดยจอร์จ อีดะ ซึ่งเป็นผู้กำกับของละครต้นฉบับ ออกแบบตัวละครโดย Oh! great ส่วนเคนอิจิโระ โทมิยาสุวาดคอนเซฟต์อาร์ต ยูตาะก ยามาดะรับผิดชอบดนตรีประกอบ และ Slow Curve ได้เครดิตเป็นผู้วางแผนและผลิต ออกอากาศทางผังรายการ +Ultra ของช่องฟูจิทีวีตั้งแต่วันที่ 15 กรกฎาคม พ.ศ. 2564 ถึง 30 กันยายน พ.ศ. 2564  วง Who-ya Extended ร้องเพลงเปิดของซีรีส์อนิเมะชื่อเพลงว่า "Icy Ivy" ส่วน Myuk ร้องเพลงปิดชื่อเพลงว่า  "Shion"
มีการดัดแปลงเป็นมังงะ วาดโดยอากิระ โองาวะ เผยแพร่ออนไลน์ผ่านเว็บไซต์ Young Magazine Web ของสำนักพิพม์โคดันชะตั้งแต่วันที่ 28 เมษายน พ.ศ. 2564 มีการดัดแปลงเป็นนิยายเขียนโดยจอร์จ อีดะ ร่วมกับคาวาโตะ อาซูซะ และได้มีการประกาศดัดแปลงเป็นละครเวทีด้วย

**ตัวละคร**
Kirihara Naoto
voiced by|Daisuke Ono, Hiroki Nanami (young)
Kirihara Naoya
voiced by|Nobunaga Shimazaki, Shizuka Ishigami (young)
Kuroki Takuya
voiced by|Takahiro Sakurai, Natsumi Fujiwara (young)
Kuroki Yūya
voiced by|Kensho Ono, Makoto Koichi (young)
Sonezaki Michio
voiced by|Kazuyuki Okitsu
Mutō Reika
voiced by|Lynn
Honda Daisuke
Yasuhiro Miyama
Kobayashi Kimie
voiced by|Yōko Hikasa
Aikyama Yui
voiced by|Reina Ueda
Futami Shōko
Kaori Maeda
Mikuriya Kyōjirō
voiced by|Banjō Ginga
Kaiktani Suguru
voiced by|Tomoaki Maeno
Tachibana Miki
voiced by|Aya Endō
Fujiki Mikie
voiced by|Chikahiro Kobayashi
Kazama Kōji
voiced by|Tomokazu Sugita
Shinjō Emiri
voiced by|Saori Hayami
Roshukofu
voiced by|Kōsei Hirota
Vikutoru
Tarusuke Shingaki
Okuhara Akiko
Mari Yokoo
Misaki Rōjin
voiced by|Motomu Kiyokawa

**อ้างอิง**

**แหล่งข้อมูลอื่น**
 เว็บไซต์ทางการของอนิเมะ 
หมวดหมู่:มังงะที่ตีพิมพ์ในปี พ.ศ. 2564
หมวดหมู่:อนิเมะที่ออกฉายในปี พ.ศ. 2564
หมวดหมู่:นิยายญี่ปุ่นที่ตีพิมพ์ในปี พ.ศ. 2564
หมวดหมู่:การ์ตูนญี่ปุ่นแนวเซเน็ง
หมวดหมู่:+อัลตรา
วัดบัวสุวรรณประดิษฐ์

วัดบัวสุวรรณประดิษฐ์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลระแหง อำเภอลาดหลุมแก้ว จังหวัดปทุมธานี มีที่ดินตั้งวัดเนื่อที่ 154 ไร่ 3 งาน 84 ตารางวา ที่ธรณีสงฆ์จำนวน 2 แปลง โฉนดเลขที่ 749 ทางทิศเหนือของวัดติดต่อกับลำคลองมหาโยธา พื้นที่ตั้งวัดเป็นที่ราบต่ำ
วัดบัวสุวรรณประดิษฐ์สร้างเมื่อ พ.ศ. 2460 โดยมีนายบุญ นางสำเภา บัวสุวรรณ เป็นผู้ถวาย เรียกว่า วัดใหม่ตาบุญ ต่อมาได้เปลี่ยนชื่อเป็น "วัดบัวสุวรรณประดิษฐ์" ได้รับพระราชทานวิสุงคามสีมา เมื่อวันที่ 24 มิถุนายน พ.ศ. 2522 เขตวิสุงคามสีมา กว้าง 27 เมตร ยาว 43 เมตร ทางวัดได้เปิดสอนพระปริยัติธรรมตั้งแต่ พ.ศ. 2470
อาคารเสนาสนะที่สำคัญ ได้แก่ อุโบสถกว้าง 6.50 เมตร ยาว 26 เมตร กุฏิสงฆ์จำนวน 9 หลัง ส่วนมากเป็นอาคารไม้ หอสวดมนต์ ศาลาการเปรียญ หอระฆัง และฌาปนสถาน ปูชนียวัตถุที่สำคัญ คือ พระประธานในอุโบสถ

**รายนามเจ้าอาวาส**
 พระอธิการบุญมี  บัวสุวรรณ- พระอธิการถนอม  บัวสุวรรณ- พระอธิการสุมนต์  ทองเผือก พ.ศ. 2479–2485 - พระครูพินิจศีลขันธ์ พ.ศ. 2490–2528 - พระครูสิริบุญสถิต พ.ศ. 2529–

**อ้างอิง**
บัวสุวรรณประดิษฐ์
วัดธรรมานันทาราม

วัดธรรมานันทาราม เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ที่คลองซอยที่ 7 ฝั่งตะวันออก หมู่ 13 ในตำบลลำลูกกา อำเภอลำลูกกา จังหวัดปทุมธานี ปัจจุบันมีพระอธิการประสิทธิ์ รตนาโก	ดำรงตำแหน่งเจ้าอาวาส
วัดธรรมานันทารามสร้างขึ้นเมื่อวันที่ 26 มิถุนายน พ.ศ. 2546 ในเขตที่ดินเอกชนโดยมีพื้นที่ 10 ไร่เศษ ซึ่งนางสุกริม คำผลศิริ เจ้าของที่ดินได้ยกที่ดินให้สร้างวัดแห่งนี้ สำหรับผู้ขออนุญาตสร้างวัด คือ นางสุจิภา แต้ตระกูล ขนานนามวัดว่า "วัดธรรมานันทาราม" โดยสมเด็จพระสังฆราชเจ้า กรมหลวงวชิรญาณสังวรทรงประทานนามวัด
อาคารเสนาสนะที่สำคัญภายในวัด ได้แก่ กุฏิสงฆ์ชั้นเดียว 6 หลัง กุฏิ 2 ชั้นของเจ้าอาวาส 1 หลัง เจดีย์ และศาลาการเปรียญ 1 หลัง ที่วัดจะมีพระสงฆ์จำพรรษาอยู่ 10 รูป

**อ้างอิง**
ธรรมานันทาราม
ฟุตบอลโลก 2030

ฟุตบอลโลก 2030 (2030 FIFA World Cup) จะเป็นการแข่งขันฟุตบอลโลกครั้งที่ 24 ซึ่งเป็นการแข่งขันฟุตบอลนานาชาติทุกสี่ปีที่ชิงแชมป์โลกระหว่างทีมชาติฟุตบอลชายที่เป็นสมาชิกของฟีฟ่า การแข่งขันนี้จะครบรอบ 100 ปีของฟุตบอลโลกครั้งแรก ที่ได้จัดขึ้นที่ประเทศอุรุกวัย เมื่อปี 1930

**การคัดเลือกเจ้าภาพ**
ราชสหพันธ์ฟุตบอลโมร็อกโกเสนอตัวเป็นเจ้าภาพชาติแรกสำหรับฟุตบอลโลก 2030  หลังจากแพ้การคัดเลือกฟุตบอลโลก 2026 โมร็อกโกอาจวางแผนที่จะร่วมคัดเลือกพร้อมกับประเทศเพื่อนบ้านทางตะวันออกคือแอลจีเรียและตูนิเซีย หรือประเทศเพื่อนบ้านทางเหนือคือ สเปนและโปรตุเกส
สหพันธ์ฟุตบอลแห่งประเทศไทย เสนอตัวเป็นเจ้าภาพชาติที่สองสำหรับฟุตบอลโลก 2030 หลังจากที่จองการเป็นเจ้าภาพฟุตบอลโลก 2030 ไว้ ประเทศไทยอาจมีการวางแผนกับประเทศเพื่อนบ้านอาเซียนไว้ เช่น เมียนมาร์ ลาว กัมพูชา และ สิงคโปร์ เป็นต้น 

**ยืนยันแผนเพื่อคัดเลือก**
CAF
*MAR โมร็อกโก (อาจร่วมกับ ALG แอลจีเรีย, TUN ตูนีเซีย, EGY อิยิปต์ และ LBY ลิเบีย)
CONMEBOL
*URU อุรุกวัย, ARG อาร์เจนตินา, PAR ปารากวัย และ CHL ชิลี
UEFA
*ROM โรมาเนีย, GRE กรีซ, BUL บัลแกเรีย และ SRB เซอร์เบีย† หมายถึง สนามกีฬาที่ใช้สำหรับการแข่งขันฟุตบอลโลกชายครั้งก่อน (สเปนเท่านั้น)
⋆ สนามกีฬาที่วางแผนจะสร้าง
+ สนามกีฬาที่จะได้รับการปรับปรุงใหม่

**ทีม**

**การคัดเลือก**
ประเทศเจ้าภาพทั้ง 6 ประเทศจะได้ผ่านเข้ารอบฟุตบอลโลก
ไฟล์:2030_world_cup_qualification_map.svg|thumb|459x459px|ทีมที่เข้ารอบแล้วทีมที่ตกรอบไม่ใช่สมาชิกของ FIFA
UEFA (2)- SPA (เจ้าภาพร่วม)- POR (เจ้าภาพร่วม)
CAF (1)- Morocco (เจ้าภาพร่วม)
CONMEBOL (3)
*ARG (เจ้าภาพร่วมนัดแรก)
*PAR (เจ้าภาพร่วมนัดแรก)
*URU (เจ้าภาพร่วมนัดแรก)

**อ้างอิง**

หมวดหมู่:การแข่งขันฟุตบอลนานาชาติที่ประเทศอาร์เจนตินาเป็นเจ้าภาพ
หมวดหมู่:การแข่งขันฟุตบอลนานาชาติที่ประเทศปารากวัยเป็นเจ้าภาพ
หมวดหมู่:การแข่งขันฟุตบอลนานาชาติที่ประเทศอุรุกวัยเป็นเจ้าภาพ
หมวดหมู่:การแข่งขันฟุตบอลนานาชาติที่ประเทศสเปนเป็นเจ้าภาพ
หมวดหมู่:การแข่งขันฟุตบอลนานาชาติที่ประเทศโปรตุเกสเป็นเจ้าภาพ
หมวดหมู่:การแข่งขันฟุตบอลนานาชาติที่ประเทศโมร็อกโกเป็นเจ้าภาพ
ฟุตบอลโลก 2034

ฟุตบอลโลก 2034 (2034 FIFA World Cup) จะเป็นการแข่งขันฟุตบอลโลกครั้งที่ 25 ซึ่งจัดขึ้นทุก 4 ปี โดยเป็นการแข่งขันฟุตบอลระดับนานาชาติระหว่างทีมชาติชายของสมาคมสมาชิกฟีฟ่า (FIFA) การแข่งขันครั้งนี้มีกำหนดจัดขึ้นในประเทศ ซาอุดีอาระเบีย ซึ่งเป็นประเทศเดียวที่ยื่นข้อเสนอขอเป็นเจ้าภาพทันตามกำหนดเส้นตายของฟีฟ่าในวันที่ 31 ตุลาคม ค.ศ. 2023 การแข่งขันครั้งนี้จะเป็น ฟุตบอลโลกครั้งที่ 2 ที่จัดในภูมิภาคตะวันออกกลาง-เอเชียตะวันตก ต่อจากกาตาร์ในปี ค.ศ. 2022
ฟีฟ่าได้จำกัดสิทธิ์ในการเป็นเจ้าภาพไว้เฉพาะทวีปเอเชียหรือโอเชียเนีย หลังจากตัดสินใจให้ฟุตบอลโลก 2030 จัดขึ้นใน 3 ทวีป (แอฟริกา ยุโรป และอเมริกาใต้) การตัดสินใจนี้ถูกมองว่าเป็นการปรับเปลี่ยนกฎของฟีฟ่าเพื่อเปิดทางให้ซาอุดีอาระเบียได้เป็นเจ้าภาพ โดยลดจำนวนประเทศคู่แข่งที่อาจเสนอขอเป็นเจ้าภาพ นอกจากนี้ ฟีฟ่ายังได้เร่งกำหนดการเสนอชื่อเจ้าภาพล่วงหน้าอย่างไม่คาดคิด เร็วขึ้นอย่างน้อย 3 ปี ซึ่งส่งผลกระทบต่อผู้ยื่นเสนอรายอื่นที่อาจเข้าร่วมกระบวนการนี้ รายงานจากนิวยอร์กไทม์ระบุว่า จีอานนี อินฟานติโน ประธานฟีฟ่า มีบทบาทสำคัญในการปรับกฎของฟีฟ่าและอำนวยความสะดวกให้ซาอุดีอาระเบียได้รับเลือกเป็นเจ้าภาพ

**การเลือกเจ้าภาพ**
ขั้นตอนการคัดเลือกเจ้าภาพสำหรับการแข่งขันฟุตบอลโลกยังไม่เริ่มต้นขึ้น แต่ได้มีการเสนอตัวเพื่อคัดเลือกเป็นเจ้าภาพฟุตบอลโลก 2034 ล่วงหน้าบางส่วนแล้ว ประเทศต่อไปนี้แสดงความสนใจเสนอตัวเป็นเจ้าภาพ:
เมื่อวันที่ 11 ธันวาคม 2024 ฟีฟ่าได้ยืนยันว่าซาอุดีอาระเบียจะเป็นเจ้าภาพจัดการแข่งขันฟุตบอลโลกปี 2034 การตัดสินใจดังกล่าวได้รับการประกาศในระหว่างการประชุมใหญ่ฟีฟ่าครั้งพิเศษ ซึ่งได้มีการสรุปผลการเลือกเจ้าภาพทั้งในปี 2030 และ 2034 หลังจากการลงคะแนนเสียง

**การเสนอตัว**

**ประเทศที่แสดงความสนใจเสนอตัวคัดเลือกเจ้าภาพ**
ภาพรวมของการแสดงความสนใจในการเสนอตัวเป็นเจ้าภาพแสดงไว้ด้านล่าง:- AFC:
** อินโดนีเซีย, มาเลเซีย, สิงคโปร์, ไทย และ เวียดนาม
** จีน- AFC–OFC:
** ออสเตรเลีย และ นิวซีแลนด์- CAF:
** ซิมบับเว
** อียิปต์
** ไนจีเรีย

**สนามแข่งขัน**

**หมายเหตุ**

**อ้างอิง**

หมวดหมู่:การแข่งขันฟุตบอลนานาชาติที่ประเทศซาอุดีอาระเบียเป็นเจ้าภาพ
ทากูมิ คิตะมูระ

ทากูมิ คิตะมูระ (nihongo|Takumi Kitamura|北村 匠海|Kitamura Takumi|เกิด 3 พฤศจิกายน พ.ศ. 2540, ใน กรุงโตเกียว, ประเทศญี่ปุ่น) เป็นนักแสดง นักร้อง และนายแบบชาวญี่ปุ่น เขาเป็นตัวแทนของเซคชัน 3 ของ สตาร์ดัสโปรโมชัน เขาเป็นหัวหน้าของวงDish กลุ่มย่อยของ Ebidan  ในฐานะสมาชิกของดิชเขาใช้ชื่อว่า Takumi

**ผลงานเพลง**

**ซิงเกิล**

**อ้างอิง**

**แหล่งข้อมูลอื่น**
หมวดหมู่:กลุ่มดนตรีเจป็อป
หมวดหมู่:เจป็อป
หมวดหมู่:นักร้องญี่ปุ่น
หมวดหมู่:กลุ่มดนตรีป็อปสัญชาติญี่ปุ่น
หมวดหมู่:กลุ่มดนตรีสัญชาติญี่ปุ่น
หมวดหมู่:บุคคลที่เกิดในปี พ.ศ. 2540
ฏอกกิสรอ

ฏอกกิสรอ (طاق كسرى), ทอเฆเกสรอ (طاق کسری) หรือ เอย์วอเนเกสรอ (ایوان خسرو; หมายถึง มุขทางเข้าแห่งโฆสโรว์) เป็นซากสิ่งก่อสร้างเปอร์เซียในสมัยจักรวรรดิซาเซเนียน มีอายุตั้งแต่คริสต์ศตวรรษที่ 3 ถึง 6 ซึ่งบางครั้งเรียกว่า ซุ้มประตูโค้งแห่งเทซีฟอน ตั้งอยู่ใกล้กับเมืองซัลมานบากสมัยใหม่ในประเทศอิรัก ซุ้มประตูนี้เป็นเพียงโครงสร้างเดียวที่เหลืออยู่ของเมืองโบราณเทซีฟอน ถือเป็นสถานที่สำคัญในประวัติศาสตร์สถาปัตยกรรม และเป็นโครงสร้างทรงโค้งก่ออิฐแบบไม่เสริมแรงช่วงเดียวที่ใหญ่ที่สุดในโลก

**อ้างอิง**
หมวดหมู่:สิ่งก่อสร้างในประเทศอิหร่าน
การแข่งขันฟุตบอลระหว่างอังกฤษกับเยอรมนี

การแข่งขันฟุตบอลระหว่างอังกฤษกับเยอรมนี ถูกมองว่าเป็นปรากฏการณ์ของอังกฤษ โดยในการแข่งขันใด ๆ ก็ตามระหว่างทั้งสองทีม หนังสือพิมพ์สหราชอาณาจักรหลายสำนักมักจะพิมพ์บทความเกี่ยวกับผลการแข่งขันที่เคยพบกันมา อย่างเช่นผลการแข่งขันในปี 1966 และ 1990 แฟนฟุตบอลในอังกฤษมักมองเยอรมนีว่าเป็นคู่แข่งทางกีฬาหลักที่สำคัญมากกว่าชาติอื่น ๆ อย่างอาร์เจนตินาหรือสกอตแลนด์ ในขณะที่แฟนฟุตบอลเยอรมันมองว่าเนเธอร์แลนด์หรืออิตาลีเป็นคู่แข่งฟุตบอลตามธรรมเนียม และการเป็นคู่แข่งระหว่างสองชาติไม่ค่อยได้รับความสนใจจริงจังเหมือนกับในอังกฤษ
ฟุตบอลทีมชาติอังกฤษและเยอรมนีพบกันตั้งแต่ปลายคริสต์ศตวรรษที่ 19 และแข่งขันกันอย่างเป็นทางการตั้งแต่ ค.ศ. 1930 ทั้งคู่พบกันครั้งแรกใน ค.ศ. 1899 ซึ่งอังกฤษชนะเยอรมนีถึงสี่นัดติดต่อกัน นัดสำคัญที่ทั้งคู่พบกัน (รวมสมัยทีมชาติเยอรมนีตะวันตก) ได้แก่ ฟุตบอลโลก 1966 รอบชิงชนะเลิศ และรอบรองชนะเลิศของฟุตบอลโลก 1990 และฟุตบอลชิงแชมป์แห่งชาติยุโรป 1996
ในปี 2016 เยอรมนีชนะเลิศฟุตบอลโลกมาแล้ว 4 สมัยและฟุตบอลชิงแชมป์แห่งชาติยุโรป 3 สมัย พวกเขาเคยเข้าชิงชนะเลิศสองรายการหลักนี้รวมกัน 14 ครั้ง ในขณะที่อังกฤษชนะเลิศฟุตบอลโลกเพียงสมัยเดียวซึ่งก็เป็นครั้งเดียวที่พวกเขาเข้าชิงชนะเลิศในรายการหลัก ครั้งล่าสุดที่ทั้งคู่พบกับคือฟุตบอลชิงแชมป์แห่งชาติยุโรป 2020 รอบ 16 ทีมสุดท้ายที่อังกฤษเอาชนะไปได้ 2–0 ที่สนามกีฬาเวมบลีย์

**ดูเพิ่ม**
 การแข่งขันฟุตบอลระหว่างอาร์เจนตินากับอังกฤษ- การแข่งขันฟุตบอลระหว่างอังกฤษกับสกอตแลนด์- การแข่งขันระหว่างสโมสรฟุตบอลอังกฤษ- การแข่งขันฟุตบอลระหว่างเยอรมนีกับเนเธอร์แลนด์- คู่ปรับฟุตบอลเยอรมัน

**อ้างอิง**

**แหล่งข้อมูลอื่น**
  Article detailing 10 famous England v Germany matches-  Football and the Battle of Britain – analysis of Anglo-German football rivalry-  England v Germany 2010 Pre-Match-  England v Germany: The results in full at The Observer -  England-Germany matches 1908-2017 at RSSSF
หมวดหมู่:ฟุตบอลทีมชาติอังกฤษ
หมวดหมู่:ฟุตบอลทีมชาติเยอรมนี
หมวดหมู่:คู่แข่งฟุตบอล
วัดเขาทุเรียน

วัดเขาทุเรียน เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเขาพระ อำเภอเมืองนครนายก จังหวัดนครนายก
วัดเขาทุเรียนสร้างขึ้นโดยชาวมอญ แล้วบูรณปฏิสังขรณ์โดยกลุ่มชนชาวลาวเวียงจันทน์ ที่อพยพเข้ามาในช่วงต้นกรุงรัตนโกสินทร์ ปรากฏหลักฐานจดทะเบียนสร้างวัดเมื่อ พ.ศ. 2330 มีชื่อเดิม คือ วัดหัวเขา เพราะวัดอยู่ตรงกับส่วนหัวของพื้นที่เขา ซึ่งติดต่อกันหลายลูก ได้แก่ เขาทุเรียน เขาฝาละมี เขาแท่น เป็นต้น ต่อมาชาวบ้านเห็นว่าบริเวณเหนือวัดเขาขึ้นไป มีต้นทุเรียนจำนวนมาก จึงตั้งชื่อเป็น "วัดเขาทุเรียน" ในสมัยหลวงพ่อปุ้ยเป็นเจ้าอาวาส ได้ให้ญาติโยมแปรรูปไม้ ทุเรียนป่า มาทำฝากุฏิ จากนั้นท่านได้ปลูกไม้สักขึ้นทดแทนทุเรียนป่าที่ตายไปจำนวนมาก
อุโบสถหลังเก่า ปัจจุบันเป็นวิหาร วัดมีมณฑป ประดิษฐานรอยพระพุทธบาท พระโพธิสัตว์กวนอิม พระแก้วมรกต พระพุทธชินราช และพระสังกัจจายน์ ซึ่งตั้งอยู่บนไหล่เขาเหนือโบสถ์เก่าขึ้นไป 100 เมตร ศาลาใหญ่สร้างไว้บนยอดเขาทุเรียน จนเมื่อ พ.ศ. 2539 ทางวัดเขาทุเรียนว่างเจ้าอาวาสลง ชาวบ้านจึงได้นิมนต์ พระใบฎีกาประเชิญ จากวัดโพธิ์งามมาเป็นเจ้าอาวาส ท่านได้บูรณปฏิสังขรณ์เสนาสนะต่าง ๆ รวมถึงทาสีชมพูสดใสตามเสนาสนะต่าง ๆ

**อ้างอิง**
เขาทุเรียน
เทซีฟอน

เทซีฟอน (Ctesiphon, n on; เปอร์เซียกลาง: 𐭲𐭩𐭮𐭯𐭥𐭭 tyspwn หรือ tysfwn; تیسفون; Κτησιφῶν, att; ܩܛܝܣܦܘܢ) เป็นเมืองโบราณริมฝั่งตะวันออกของแม่น้ำไทกริส ตั้งอยู่ห่างจากกรุงแบกแดดปัจจุบันไปทางตะวันออกเฉียงใต้ประมาณ 35 กิโลเมตร ก่อตั้งขึ้นเมื่อ 120 ปีก่อนคริสต์ศักราช เทซีฟอนทำหน้าที่เป็นเมืองหลวงของจักรวรรดิอิหร่านในสมัยจักรวรรดิพาร์เธียและจักรวรรดิซาเซเนียนมานานกว่า 800 ปี เทซีฟอนเป็นเมืองหลวงในฤดูหนาวของจักรวรรดิซาเซเนียนจนกระทั่งมุสลิมพิชิตเปอร์เซียเมื่อ 651 ปีก่อนคริสตศักราช

**อ้างอิง**

**บรรณานุกรม**
 M. Streck, Die alte Landschaft Babylonien nach den arabischen Geographen, 2 vols. (Leiden, 1900–1901).- M. Streck, "Seleucia und Ktesiphon," Der Alte Orient, 16 (1917), 1–64.- A. Invernizzi, "Ten Years Research in the al-Madain Area, Seleucia and Ctesiphon," Sumer, 32, (1976), 167–175.- Luise Abramowski, "Der Bischof von Seleukia-Ktesiphon als Katholikos und Patriarch der Kirche des Ostens," in Dmitrij Bumazhnov u. Hans R. Seeliger (hg), Syrien im 1.-7. Jahrhundert nach Christus. Akten der 1. Tübinger Tagung zum Christlichen Orient (15.-16. Juni 2007). (Tübingen, Mohr Siebeck, 2011) (Studien und Texte zu Antike und Christentum / Studies and Texts in Antiquity and Christianity, 62),-  year = 2009 -  url = https://books.google.com/books?id=Wux0lWbxs1kC -  url = https://archive.org/details/eclipseofabbasid05ameduoft -  url = http://referenceworks.brillonline.com/entries/encyclopaedia-of-islam-2/al-mamun-SIM_4889-  url = https://books.google.com/books?id=Wux0lWbxs1kC-  url = https://books.google.com/books?id=hvx9jq_2L3EC-  url = https://books.google.com/books?id=hvx9jq_2L3EC&q=false-  year = 1993 -  access-date = 30 March 2014

**แหล่งข้อมูลอื่น**
  Ctesiphon and Taq Kasra photo gallery-  Ctesiphon Exhibition by the Islamic Art Museum at the Pergamon Museum in Berlin in 2016 (Video)-  Livius.org: Ctesiphon date=2013-05-06 -  Ctesiphon (profile at the Metropolitan Museum of Art)

หมวดหมู่:เขตผู้ว่าการแบกแดด
หมวดหมู่:โบราณสถานในประเทศอิรัก
หมวดหมู่:เมืองแฝด
หมวดหมู่:สถานที่ในชอฮ์นอเม
หมวดหมู่:การเผาหนังสือ
โรคลุดวิก

โรคลุดวิก หรือ ลุดวิก แองไจนา (Ludwig's angina)) เป็นเซลลูลิทิสรุนแรงรูปแบบหนึ่งที่มีการอักเสบที่ส่วนพื้นของปาก อาจส่งผลต่อความลำบากในการกลืนน้ำและน้ำลาย และอาการเกิดขึ้นอย่างรวดเร็วในเวลาไม่กี่ชั่วโมง
กรณีส่วนใหญ่เกิดขึ้นตามหลังการติดเชื้อในฟัน นอกจากนี้ยังพบกรณีที่เกิดจากหนองพาราฟาริงซ์, การแตกหักของกระดูกแมนดิบูลาร์, แผลในปาก หรือจาก นิ่วน้ำลายซับแมนดิบูลาร์ โรคลุดวิกเป็นผลจากการกระจายของการติดเชื้อในเนื้อเยื่อเกี่ยวพันผ่านช่องว่างเนื้อเยื่อกับช่องว่างสับลิงกวล
โรคนี้ป้องกันได้ด้วยการรักษาการติดเชื้อที่ฟัน การรักษาแรกด้วยยาปฏิชีวนะแบบกว้าง และ คอร์ติโคสเตอรอยด์ ในกรณีที่สาหัสอาจต่อท่อหายใจ หรือ ทำทราเคโอสโทมี
ภายหลังการแพร่หลายของยาปฏิชีวนะในทศวรรษ 1940s, การปรับปรุงความสะอาดของช่องปากในประชาชน และการรักษาด้วยหัตถการที่มีประสิทธิภาพขึ้นมาก อัตราเกิดโรคและอัตราเสียชีวิตในผู้ที่ติดเชื้อลดลงอย่างมีนัยสำคัญ ชื่อลุดวิกตั้งตามแพทย์ชาวเยอรมัน Wilhelm Frederick von Ludwig ผู้เขียนอธิบายถึงโรคนี้ครั้งแรกในปี 1836

**อ้างอิง**

**แหล่งข้อมูลอื่น**
หมวดหมู่:โรคของช่องปาก ต่อมน้ำลาย และขากรรไกร
หมวดหมู่:ภาวะเกี่ยวกับผิวหนังซึ่งสัมพันธ์กับการติดเชื้อแบคทีเรีย
บอดิล ทูร์โกต์สแด็ทเทอร์

บอดิล ทูร์โกต์สด็อทเทอร์ (สิ้นพระชนม์ ค.ศ. 1103) เป็นสมเด็จพระราชินีแห่งเดนมาร์ก จากการอภิเษกสมรสกับพระเจ้าอีริคที่ 1 แห่งเดนมาร์ก

**พระราชประวัติ**
บอดิลเป็นธิดาของขุนนางชาวเดนมาร์ก ยาร์ล (เอิร์ล) ทูร์โกต์ ฟาเกอสไคน์ และนางธอร์กุนนา และบอดิลเป็นน้องสาวในสเวน ทูร์โกต์เซน ปู่ของพระนางคือ อูล์ฟ กาลีซีฟาเรอร์ ผู้ปรากฏในพงศาวดารนีทลินกา เขาเป็นนักแสวงบุญชื่อดัง ที่เดินทางไปแสวงบุญยังซานเตียโกเดกอมโปสเตลาในสเปน ครอบครัวของพระนางบอดิลเชื่อว่าสืบเชื้อสายมาจากตระกูลชาวไวกิงในนอร์ทัมเบอร์แลนด์แห่งอังกฤษ เมื่อพระนางได้เป็นสมเด็จพระราชินี พระนางทรงอุปถัมภ์มุขนายกแห่งเดอรัม ทั้งพระนางและพระราชสวามีต่างสืบเชื้อสายมาจากพระเจ้าสเวน ฟอร์กเบียร์ด
เชื่อว่าบอดิลอภิเษกสมรสกับเจ้าชายอีริค ก่อนปีค.ศ. 1086 บอดิลและพระสวามีต้องลี้ภัยการเมืองไปยังราชสำนักสวีเดนในช่วงสมัยพระเจ้าโอลาฟที่ 1 แห่งเดนมาร์ก (ค.ศ. 1086 - 1095) นักพงศาวดารร่วมสมัยยกย่องในพระสิริโฉมและพระอุปนิสัยของพระนาง แซ็กโซ แกรมมาติคัสชื่นชมที่พระนางทรงอดทนต่อความไม่ซื่อตรงต่อชีวิตสมรสของพระราชสวามี และว่ากันว่าพระนางทรงช่วยเหล่าพระสนมจัดทรงผมของพวกนางด้วย
ในราวปีค.ศ. 1100 พระราชินีบอดิลได้ติดตามพระราชสวามีไปแสวงบุญที่เยรูซาเลม กษัตริย์ทรงเสด็จโดยม้า ส่วนพระราชินีประทับรถม้า กษัตริย์อีริคที่ 1 ทรงพระประชวรและเสด็จสวรรคตที่เมืองแพฟอส เกาะไซปรัส ในปีค.ศ. 1103 แต่สมเด็จพระพันปีหลวงบอดิลได้เสด็จแสวงบุญต่อ และพระนางเสด็จถึงเยรูซาเลมหลังปีนั้น พระนางทรงพระประชวรและสิ้นพระชนม์ที่นั่น พระศพถูกฝังที่เชิงภูเขามะกอกในหุบผาโจซาฟัต

**อ้างอิง**
 Artiklen Bodil i Dansk Biografisk Leksikon (Danish)- Bodil ( – 1103) i Dansk Kvindebiografisk Leksikon (Danish)
หมวดหมู่:บุคคลที่เกิดในคริสต์ศตวรรษที่ 11
บ
แปอีร็องโนบรัก

แปอีร็องโนบรัก (Peyre en Aubrac; Peire en Aubrac) เป็นเทศบาลในจังหวัดลอแซร์ ประเทศฝรั่งเศส เทศบาลนี้ได้รับการจัดตั้งในวันที่ 1 มกราคม ค.ศ. 2017 จากการรวมอดีตเทศบาลโอมง-โอบรัก (ที่ตั้งเทศบาล), ลาชาซ-เดอ-แปอีร์, โฟ-เดอ-แปอีร์, ฌาวอล, แซ็งต์-กอลงบ์-เดอ-แปอีร์ และแซ็ง-โซเวอร์-เดอ-แปอีร์

**อ้างอิง ==
การเกิดลิ่มเลือดและสิ่งหลุดอุดหลอดเลือดภายหลังการได้รับวัคซีนโควิด-19

การเกิดลิ่มเลือดและสิ่งหลุดอุดหลอดเลือดภายหลังการได้รับวัคซีน (post-vaccination embolic and thrombotic event), ภาวะเกล็ดเลือดต่ำจากภูมิคุ้มกันชนิดทำให้เกิดลิ่มเลือดที่ถูกชักนำด้วยวัคซีน (vaccine-induced prothrombotic immune thrombocytopenia, VIPIT), ภาวะเกล็ดเลือดต่ำจากภูมิคุ้มกันที่ถูกชักนำด้วยวัคซีน (vaccine-induced thrombotic thrombocytopenia, VITT) หรือ กลุ่มอาการเกล็ดเลือดต่ำและมีลิ่มเลือด (thrombotis with thrombocytopenia syndrome, TTS) เป็นโรคที่ร่างกายมีการสร้างลิ่มเลือดอย่างผิดปกติที่พบได้น้อยมากชนิดหนึ่ง ถูกพบครั้งแรกในคนจำนวนน้อยที่เคยได้รับวัคซีนโควิด-19 ของออกซฟอร์ด-แอสตราเซเนกาในช่วงการระบาดทั่วของโควิด-19 และต่อมาก็พบในคนที่ได้รับวัคซีนโควิด-19 ของจอห์นสันแอนด์จอห์นสัน ทำให้หน่วยงานที่เกี่ยวข้องต้องประเมินความปลอดภัยของวัคซีนเหล่านี้ใหม่อีกครั้ง

**เชิงอรรถ**

**อ้างอิง**
หมวดหมู่:การระบาดทั่วของโควิด-19
หมวดหมู่:วัคซีน
มาซาฮิโระ โชโนะ

มาซาฮิโระ "มาซะ" โชโนะ (Chōno Masahiro เกิดวันที่ 17 กันยายน ค.ศ. 1963) เป็นนักมวยปล้ำอาชีพและนักแสดงเกษียณชาวญี่ปุ่น-อเมริกันที่เกิดในสหรัฐ ซึ่งเป็นที่รู้จักจากการยุติจากนิวเจแปนโปรเรสต์ลิง (NJPW) เป็นเวลา 26 ปี นอกจากผลงานที่ NJPW แล้ว โชโนะยังปรากฎตัวในเวิลด์แชมเปี้ยนชิพเรสต์ลิง (WCW) เช่นเดียวกันกับการปรากฎตัวเป็นครั้งคราวในออลเจแปนโปรเรสต์ลิง (AJPW) และโอซากะโปรเรสต์ลิง

**อ้างอิง**

**แหล่งข้อมูล**
  Biography-  Biographical information-  Aristrist clothing- name=Masahiro Chōno
หมวดหมู่:นักมวยปล้ำอาชีพชายชาวญี่ปุ่น
หมวดหมู่:นักมวยปล้ำอาชีพชายชาวอเมริกัน
หมวดหมู่:นักมวยปล้ำอาชีพจากรัฐวอชิงตัน
หมวดหมู่:นักกีฬาจากซีแอตเทิล
หมวดหมู่:บุคคลจากมิตากะ
บะนีซุวัยฟ์

บะนีซุวัยฟ์ (بني سويف) เป็นเมืองหลักของเขตผู้ว่าการบะนีซุวัยฟ์ ประเทศอียิปต์ อยู่ห่างจากไคโรไปทางทิศใต้ 110 กิโลเมตร (70 ไมล์)

**ศัพทมูลวิทยา**
ชื่อเมืองในปัจจุบันเป็นรูปที่เพี้ยนมาจากชื่อดั้งเดิมว่า มันฟิสวัยฮ์ (منفسويه) ซึ่งมาจากโครงสร้างภูมินามภาษาคอปติกว่า ⲡ-ⲙⲁ-ⲛ-... ("สถานที่ของ...") อย่างไรก็ตาม ไม่มีใครทราบที่มาของชื่ออย่างแน่ชัด

**ประวัติ**
ตั้งแต่สมัยฟาโรห์ตอนต้นถึงสมัยโรมัน พื้นที่นี้เป็นที่ตั้งของเมืองเฮราคลีโอโพลิส ซึ่งอยู่ห่างจากตัวเมืองปัจจุบันไปทางทิศตะวันตก 10 ไมล์ และเป็นเมืองหลวงของอียิปต์ตอนล่างและตอนกลางในสมัยราชวงศ์ที่ 9 ถึง 10 ตัวเมืองปัจจุบันเริ่มมีชื่อเสียงในช่วงยุคกลาง เมื่อมีชื่อเสียงในด้านการผลิตผ้าลินินซึ่งยังคงดำเนินต่อมาจนถึงทุกวันนี้ผ่านอุตสาหกรรมการผลิตพรมและการปั่นฝ้าย บะนีซุวัยฟ์กลายเป็นเมืองหลักในจังหวัดที่สองของอียิปต์ตอนบนในรัชสมัยมุฮัมมัด อะลีในคริสต์ศตวรรษที่ 19

**ภูมิอากาศ**

**อุบัติเหตุ**
อุบัติเหตุรถไฟใน ค.ศ. 1995 ใกล้ตัวเมืองทำให้มีผู้เสียชีวิต 75 คน
*ไฟไหม้ทำเนียบวัฒนธรรมบะนีซุวัยฟ์ในวันที่ 5 กันยายน ค.ศ. 2005 ทำให้มีผู้เสียชีวิต 46 คน

**บุคคลสำคัญ**
 บัรลันตี อับดุลฮะมีด นักแสดง

**ภาพ**

**อ้างอิง**

**แหล่งข้อมูลอื่น**
 Falling Rain Genomics, Inc. -  Beni Suef, Egypt

หมวดหมู่:สถานที่ที่มีประชากรในเขตผู้ว่าการบะนีซุวัยฟ์
หมวดหมู่:เมืองหลักของเขตผู้ว่าการอียิปต์
หมวดหมู่:เมืองในประเทศอียิปต์
อีธาน ซักเกอร์แมน

อีธาน ซักเกอร์แมน (Ethan Zuckerman; เกิด ค.ศ. 1973) เป็นนักวิชาการสื่อ บล็อกเกอร์ และนักเคลื่อนไหวทางอินเทอร์เน็ตชาวอเมริกัน เขาเป็นผู้กำกับประจำศูนย์สื่อพลเมือง (Center for Civic Media) และรองศาสตราจารย์ประจำแนวปฏิบัติด้านสื่อศิลปะและวิทยาศาสตร์ที่สถาบันเทคโนโลยีแมสซาชูเซตส์จนถึงเดือนพฤษภาคม ค.ศ. 2020 และยังเป็นผู้เขียนหนังสือRewire: Digital Cosmopolitans in the Age of Connection ซึ่งชนะรางวัลหนังสือโซกาโล (Zócalo Book Prize) นอกจากนี้ เขายังเป็นรองศาสตราจารย์ประจำนโยบายสาธารณะ การสื่อสาร และข้อมูลที่มหาวิทยาลัยเดียวกันด้วย

**การศึกษา**
ซักเกอร์แมนจบการศึกษาจากวิทยาลัยวิลเลียมส์ในระดับศิลปศาสตร์บัณฑิตด้านปรัชญาใน ค.ศ. 1993

**วัฒนธรรมร่วมสมัย**
ในบทความเกี่ยวกับการโมษณาออนไลน์ของดิออเนียน ได้มีการกล่าวถึงซักเกอร์แมน

**ผลงานของซักเกอร์แมน**
 " Using the Internet to Examine Patterns of Foreign Coverage." Neiman Reports, Fall 2004.- Hal Roberts, Ethan Zuckerman, and John Palfrey.  2007 Circumvention Landscape Report: Methods, Uses, and Tools. Berkman Center for Internet & Society at Harvard University, 2009-03- " Innovating From Constraint in the Developing World date=2012-06-01 ." Harvard Business Review, 2009-01-23-  "Web 2.0 tools for development: simple tools for smart people."  Participatory Learning and Action, Volume 59, Number 1, Change at hand: Web 2.0 for development, 2009–06, IIED and CTA.- "Citizen Media and the Kenyan Electoral Crisis." In: Stuart Allan. Citizen journalism: global perspectives. Peter Lang, 2009- " Decentralizing the Mobile Phone:A Second ICT4D Revolution? date=2018-09-26 " Information Technologies & International Development, Volume 6, SE, Special Edition 2010- "International reporting in the age of participatory media." Daedalus, Spring 2010, Vol. 139, No. 2.- "Internet Freedom: Beyond Circumvention." In: The next digital decade : essays on the future of the internet. Washington D.C. : TechFreedom, 2010.- " The First Twitter Revolution? date=2014-10-17 " Foreign Policy, 2011-01-14- Hal Roberts, Ethan Zuckerman and John Palfrey.  2011 Circumvention Tool Evaluation. Berkman Center, 2011- cite book |title=Rewire: Digital Cosmopolitans in the Age of Connection |publisher= W. W. Norton & Company |location=New York |date=June 17, 2013 |isbn=978-0-393-08283-8 

**อ้างอิง**

**อ่านเพิ่ม**
 date=January 20, 2007

**แหล่งข้อมูลอื่น**
  My Heart's in Accra (Ethan Zuckerman's blog)-  Bio - Berkman Center for Internet & Society-  Global Voices Online- np-zuckerman,%20ethan-  Interview with Zuckerman on Worldchanging.com-  Video (with mp3 available) of discussion about cyber-war and social media with Zuckerman and Evgeny Morozov on Bloggingheads.tv
หมวดหมู่:บล็อกเกอร์ชายชาวอเมริกัน
หมวดหมู่:บล็อกเกอร์ชาวอเมริกัน
หมวดหมู่:ชาวอเมริกันเชื้อสายยิว
หมวดหมู่:นักข่าวพลเมือง
หมวดหมู่:นักเคลื่อนไหวทางอินเทอร์เน็ต
หมวดหมู่:ศิษย์จากวิทยาลัยวิลเลียมส์
หมวดหมู่:กรรมการที่ปรึกษามูลนิธิวิกิมีเดีย
หมวดหมู่:นักเคลื่อนไหวด้านสิทธิมนุษยชนชาวอเมริกัน
หมวดหมู่:บุคคลจากเลนส์โบโร (รัฐแมสซาชูเซต)
คอนคาแคฟเนชันส์ลีก 2021 รอบชิงชนะเลิศ

คอนคาแคฟเนชันส์ลีก 2021 รอบชิงชนะเลิศเป็นการแข่งขันฟุตบอลเพื่อตัดสินหาทีมชนะเลิศจากรอบสุดท้ายของการแข่งขันคอนคาแคฟเนชันส์ลีก ฤดูกาล 2019–20 โดยเป็นรอบชิงชนะเลิศครั้งแรกของคอนคาแคฟเนชันส์ลีก เป็นการพบกันระหว่างสหรัฐกับเม็กซิโก เดิมกำหนดการแข่งขันคือวันที่ 7 มิถุนายน 2020 ที่เอทีแอนด์ทีสเตเดียมในอาร์ลิงตัน สหรัฐอเมริกา แต่ในวันที่ 3 เมษายน 2020 การแข่งขันถูกเลื่อนเนื่องจากการระบาดทั่วของโควิด-19 และในวันที่ 22 กันยายน 2020 คอนคาแคฟประกาศว่าการแข่งขันจะเลื่อนไปจนถึงเดือนมิถุนายน 2021

**สนามที่ใช้แข่งขัน**
รอบชิงชนะเลิศจัดขึ้นที่เอมพาวเวอร์ฟีลด์แอตไมล์ไฮซึ่งเป็นสนามอเมริกันฟุตบอลในเดนเวอร์ รัฐโคโลราโด โดยสนามมีขนาด 76,125 ที่นั่ง และถูกใช้เป็นสนามเหย้าโดยทีมเดนเวอร์ บรองโกส์ในการแข่งขันเนชันแนลฟุตบอลลีก และเคยเป็นสนามของโคโลราโดแรพิดส์ในเมเจอร์ลีกซอกเกอร์ นอกจากนี้เอมพาวเวอร์ฟีลด์แอตไมล์ไฮยังเคยใช้เป็นสนามในการแข่งขันโกลด์คัพ ในปี 2013, 2015 และ 2019 ครั้งละ 2 นัด และในวันที่ 15 เมษายน 2021 คอนคาแคฟได้ประกาศว่าจะใช้สนามเอมพาวเวอร์ฟีลด์แอตไมล์ไฮในการแข่งขันคอนคาแคฟเนชันส์ลีก 2021 รอบสุดท้าย

**เส้นทางสู่รอบชิงชนะเลิศ**
ผลการแข่งขันด้านล่างจะแสดงทีมที่เข้าสู่รอบชิงชนะเลิศก่อน

**การแข่งขัน**

**รายละเอียด**
300px
กฎการแข่งขัน
*90 นาที
*ต่อเวลาพิเศษ 30 นาที เมื่อทั้งสองทีมเสมอกันในเวลาปกติ
*ตัดสินด้วยการดวลลูกโทษ หากยังคงเสมอกัน
*ตัวสำรองของแต่ละทีมมีรายชื่อได้สูงสุด 12 คน
*เปลี่ยนตัวได้ 5 คน และเปลี่ยนคนที่ 6 ได้ในช่วงต่อเวลาพิเศษ

**สถิติ**

**อ้างอิง**

**แหล่งข้อมูลอื่น**
 เว็บไซต์ทางการ
หมวดหมู่:คอนคาแคฟเนชันส์ลีก
หมวดหมู่:นัดการแข่งขันฟุตบอลชายทีมชาติสหรัฐ
หมวดหมู่:นัดการแข่งขันฟุตบอลทีมชาติเม็กซิโก
วัดสีสะเกด

วัดสีสะเกด (ວັດສີສະເກດ) เดิมเป็นวัดหลวง ตั้งอยู่ในเวียงจันทน์ ประเทศลาว ติดกับหอคำ พระราชวังหลวงของกษัตริย์ลาวสมัยก่อน สร้างขึ้นในปี พ.ศ. 2361 โดยเจ้าอนุวงศ์ จากการบูรณะวัดเก่าแห่งหนึ่งและจัดสร้างพระอุโบสถหลังใหม่ ชื่อใหม่ของวัดเป็นการนำเอาคำว่า "สี" หรือ "ศรี" ไปใช้เป็นอุปสรรค (Prefix) นำหน้าชื่อของวัดสระเกศราชวรมหาวิหาร แห่งกรุงรัตนโกสินทร์ 
อุโบสถและหอไตรได้รับอิทธิพลมาจากศิลปะรัตนโกสินทร์อย่างมาก เป็นวัดที่ไม่ได้ถูกทำลายจากการบุกรุกของสยาม อาจเป็นสาเหตุหนึ่งที่ทำให้วัดสีสะเกด รอดพ้นจากการเผาทำลายจากสยาม อุโบสถแบบเวียงจันทน์ที่มีหลังคาด้านข้างยกสูง แตกต่างไปจากหลังคาที่เตี้ยเลียบพื้นตามแบบหลวงพระบางและเชียงขวาง โดยรอบปรากฏพาไลซึ่งคล้ายคลึงอย่างมากกับอุโบสถในศิลปะรัตนโกสินทร์หลายแห่ง ซุ้มประตูและหน้าต่างเป็นทรงมณฑปซึ่งคล้ายคลึงกับอุโบสถวัดพระศรีรัตนศาสดารามในกรุงเทพ แต่หลังคาตามแบบล้านช้าง กระเบื้องที่ไม่เคลือบสี มีช่อฟ้าหรือปราสาทยอดที่กึ่งกลางสันหลังคาตามแบบล้านช้าง ระเบียงคดโดยรอบ ซึ่งเป็นที่ประดิษฐานพระพุทธรูป ที่มีพุทธลักษณ์เหมือนกัน รุ่นเดียวกัน มีขนาดเท่าคนจริง จำนวน 120 องค์ ภาพเขียนฝาผนังในพระอุโบสถได้รับการบูรณปฏิสังขรณ์เมื่อ พ.ศ. 2557

**อ้างอิง**
สีสะเกด
จิมมี ไหล่

ไหล่ จียิ้ง ตามภาษากวางตุ้ง หรือ หลี จื้อยิง ตามภาษาจีนกลาง (c=黎智英; Lai Chee-Ying, เกิด 8 ธันวาคม 1947) หรือรู้จักในโลกภาษาอังกฤษว่า จิมมี ไหล่ (Jimmy Lai) เป็นนักธุรกิจและนักเคลื่อนไหวชาวฮ่องกง เขาเป็นผู้ก่อตั้งจีออร์ดาโน บริษัทค้าขายเครื่องแต่งกาย, เน็กซท์ดิจิทอล บริษัทสื่อในตลาดหุ้นฮ่องกง และหนังสือพิมพ์ แอปเปิลเดลี่ เขาเป็นหนึ่งในผู้มีส่วนร่วมหลักของคณะเพื่อประชาธิปไตยฮ่องกง และพรรคเดโมแครตของฮ่องกง เขาได้รับสถานะพลเมืองของสหราชอาณาจักรนับตั้งแต่ปี 1996 นอกจากนี้เขายังเป็นักสะสมงานศิลปะ
ไหล่เป็นหนึ่งในผู้วิจารณ์พรรคคอมมิวนิสต์จีนคนสำคัญ เขาถูกจับกุมเมื่อ 10 สิงหาคม 2020 ฐานกระทำผิดละเมิดกฎหมายความมั่นคงของรัฐฉบับใหม่ ที่ซึ่งต่อมาถูกประณามและวิพากษ์วิจารณ์อย่างหนัก ไหล่ได้รับการประกันตัวเมื่อ 12 สิงหาคม แต่ต่อมาเมื่อ 3 ธันวาคมได้ถูกจับฐานฉ้อโกงและห้ามประกันตัว เขาถูกตัดสินจำคุกถึงเมษายน 2021 และเป็นครั้งแรกที่เขาถูกคุมขัง ไหล่เคยระบุต่อสื่อว่าชีวิตในคุกของเขาเป็น "จุดสูงสุดของชีวิต"
ในเดือนธันวาคม 2020 ไหล่ได้รับรางวัล "เสรีภาพสื่อ" โดย สมาคมนักข่าวไร้พรมแดน (RSF) ในฐานะผู้ก่อตั้งแอปเปิลเดลี่ หนังสือพิมพ์และสื่อวิจารณ์รัฐบาลจีนท่ามกลางการข่มขู่และความกดดันจากจีน
ในวันที่ 29 ธันวาคม ไหล่ลาออกจากตำแหน่งผู้อำนวยการและประธานบอร์ดของเน็กซท์ดิจิทอล
ในเดือนเมษายน ค.ศ. 2021 เขาถูกตัดสินจำคุกเพิ่มเติมอีก 14 เดือน ฐาน "จัดตั้งการประท้วงที่ไม่ชอบตามกฎหมาย"

**อ้างอิง**

**แหล่งข้อมูลอื่น**
  Businessweek profile-  International Herald Tribune profile-  New York Times profile (paid)-  Asia Times profile-  Time magazine profile date=2008-12-08 -  Wired magazine profile-  Columbia Journalism Review profile-  Asiaweek profile date=2007-11-20 -  Admart website- The Call of the Entrepreneur, a 2007 documentary produced by the Acton Institute-  The Apple Daily date=2007-03-21
โปลิตบูโรที่ 11 แห่งพรรคประชาชนปฏิวัติลาว

โปลิตบูโรที่ 11 แห่งพรรคประชาชนปฏิวัติลาว เป็นกลุ่มผู้ได้รับการคัดเลือกในการประชุมเต็มคณะครั้งแรกของคณะกรรมการศูนย์กลาง ชุดที่ 11 ทันทีหลังแต่งตั้งคณะกรรมการกลางที่ 11 ใน ค.ศ. 2021

**สมาชิก**

**อ้างอิง**

**บรรณานุกรม**
บทความและวารสาร:- cite journal |author1=Brown , MacAlister; Zasloff , Joseph J.|year=February 1977 |title= Laos 1976: Faltering First Steps toward Socialism |url=https://archive.org/details/sim_asian-survey_1977-02_17_2/page/107|journal=Asian Survey | publisher = University of California Press |issue=2 | volume  = 17 |pages=107–117|ref=CITEREFBrownZasloff | jstor = 2643469
แอปเปิลเดลี่

แอปเปิลเดลี่ (italic=yes; 蘋果日報) เป็นหนังสือพิมพ์แท็บลอยด์ภาษาจีนทรงอิทธิพลที่ปัจจุบันได้เลิกผลิตแล้ว ในฮ่องกง ตีพิมพ์ตั้งแต่ปี 1995 ถึง 2021 ก่อตั้งขึ้นโดย จิมมี ไหล่ และหนังสือพิมพ์นี้เคยเป็นหนังสือพิมพ์ที่ขายดีที่สุดในฮ่องกง ทั้งแอปเปิลเดลี่ และ นิตยสารเนกซท์ เป็นส่วนหนึ่งของผลิตภัณฑ์โดยเนกซท์ดิจิทอล แอปเปิลเดลี่ตีมพิมพ์เป็นภาษาจีนตัวเต็มทั้งฉบับพิมพ์และดิจิทอล  ส่วนฉบับภาษาอังกฤษมีให้บริการแบบดิจิทอลเท่านั้น ในประเทศไต้หวันมีการตีพิมพ์หนังสือพิมพ์พี่น้องในชื่อเดียวกันภายใต้การลงทุนร่วมกับบริษัทอื่น ๆ
ในผลการสำรวจของสถาบันรอยเตอส์ในเดือนมกราคม 2019 พบว่าหนังสือพิมพ์แอปเปิลเดลี่และรุ่นเว็บไซต์ข่าวมีผู้เข้าใช้บริการและอ่านมากที่สุดเป็นอันดับสองของประเทศฮ่องกง รวมถึงพบว่าเป็นหนังสือพิมพ์ที่น่าเชื่อถือน้อยที่สุดเป็นอันดับสามในบรรดาแหล่งข่าวหลักของฮ่องกง อย่างไรก็ตาม ผลการสำรวจโดยมหาวิทยาลัยจีนฮ่องกงซึ่งสำรวจในปีเดียวกันกลับพบว่าเป็นหนังสือพิมพ์ที่น่าเชื่อถือที่สุดอันดับสามในบรรดาหนังสือพิมพ์เชิงพาณิชย์
บทบรรณาธิการและการรายงานข่าวของแอปเปิลเดลี่มีลักษณะเอนเอียงไปทางคณะนิยมประชาธิปไตย205–206 และต่อต้านรวมถึงวิพากษ์วิจารณ์รัฐบาลจีนภายใต้พรรคคอมมิวนิสต์จีน ในขณะเดียวกัน แอปเปิลเดลี่ยังเคยถูกกล่าวหาว่าเป็นสื่อที่เผยแพร่แนวคิดเกลียดชังคนจีน หลังการประกาศใช้กฎหมายที่เป็นที่ถกเถียงอย่างหนัก ซึ่งจะเข้าควบคุมเสรีภาพในการพูดคุยและรายงานข่าวในฮ่องกง สำนักงานของแอปเปิลเดลี่ถูกตำรวจบุกค้นในวันที่ 10 สิงหาคม 2020 การบุกค้นครั้งนี้ถูกวิพากษ์วิจารณ์และประณามอย่างรุนแรงจากทั่วโลก 
ในเดือนมิถุนายน 2021 รัฐบาลฮ่องกงโดยแครี่ หลั่ม ประกาศบังคับสั่งปิดหนังสือพิมพ์ จัดการบุกค้นและจับกุมเจ้าหน้าที่ระดับสูงของหนังสือพิมพ์จำนวนมากในวันที่ 17 มิถุนายน 2021 รวมถึงสั่งแช่แข็งบัญชีและทรัพย์สินของบริษัททั้งหมดด้วยความผิดฐานละเมิดกฎหมายความมั่นคงฉบับใหม่ สภาวะที่การเงินของบริษัทถูกแช่แข็งประกอบกับจิมมี ไหล่ ผู้ก่อตั้งและหัวหลักสำคัญทางการเงินของหนังสือพิมพ์ถูกจับกุม ส่งผลให้ต่อมาแอปเปิลเดลีประกาศปิดตัวอย่างเป็นทางการ โดยตีพิมพ์ฉบับสุดท้ายในวันที่ 24 มิถุนายน 2021. ช่องยูทูบ "Apple Daily" และบริษัทสนับสนุนกิจการของแอปเปิลเดลี่ "Fruit Seed" ปิดบริการลงในเวลา 23:59 ของวันที่ 23 มิถุนายน 2021

**อ้างอิง**

**แหล่งข้อมูลอื่น**
  zh
หมวดหมู่:สิ้นสุดในปี พ.ศ. 2564
อาโป้ง

อาโป้ง มาจากภาษามลายูถิ่นคำว่า อาปม (Apom), อาปง Apong, อาปัมมานิซ (Apam manis อักษรยาวี: اڤم مانيس) เป็นที่รู้จักในฐานะอาหารพื้นเมืองของจังหวัดภูเก็ต ได้รับอิทธิพลจากประเทศมาเลเซีย โดยมีแป้งข้าวเจ้าหมักและกะทิเป็นผสมหลัก มีถิ่นกำเนิดจากอินเดียใต้ พบได้ทั่วไปในรัฐเกรละ และรัฐทมิฬนาฑู ประเทศอินเดีย และประเทศศรีลังกา ในปี พ.ศ. 2555 ได้รับการขึ้นทะเบียนเป็นมรดกทางวัฒนธรรมของประเทศมาเลเซีย นิยมรับประทานในมื้อเช้าหรือมื้อเย็น

**ที่มา**
อาโป้งในปีนัง
คำว่า อาโป้ง ที่ชาวภูเก็ตใช้เรียกชื่อขนม มีที่มาจากภาษามลายู Apom หรือ Apong โดยภาษามลายูรับมาจากภาษาஆப்பம் (Āppam) ผ่านชาวอินเดียที่อพยพมาใช้แรงงานในคาบสมุทรมลายูในอดีต เดิมที่อาโป้งในแบบฉบับดังเดิมของอินเดียเป็นอาหารคาว มีส่วนผสมของนมข้าวและกะทิผสมกัน ทิ้งให้ยีสต์ขึ้นแล้วจึงนำไปใส่หลุมกระทะ รับประทานคู่กับแกงกะหรี่ เป็นอาหารที่ได้รับความนิยมทานเป็นมื้อเช้าอย่างมากในอินเดียใต้ เมื่อขนมชนิดนี้ได้ถูกเผยแพร่มาสู่คาบสมุทรมลายู ได้มีการปรับเปลี่ยนรสชาติให้ถูกปากคนท้องถิ่นได้การผสมน้ำตาลลงไป ทำให้อาโป้งกลายเป็นขนมหวานที่นิยมรับประทานในภาคใต้ของประเทศไทย, ประเทศมาเลเซีย และประเทศสิงคโปร์

**อ้างอิง**
หมวดหมู่:อาหารว่าง
หมวดหมู่:อาหารไทยภาคใต้
หมวดหมู่:อาหารมลายู
หมวดหมู่:อาหารอินเดีย
หมวดหมู่:ขนมของชาวจีน
ออสบี

ออสบี (Asby) เป็นหมู่บ้านแห่งหนึ่งในเขตเทศบาลอีเดรอ เทศมณฑลเอิสเตอร์เยิตลันด์ หนังสือ Svenskt ortnamnslexikon ระบุว่ามีหลักฐานกล่าวถึงหมู่บ้านนี้เป็นครั้งแรกใน ค.ศ. 1336 ในชื่ออวสบี (Aasby) ซึ่งสื่อถึงสันเขาลักษณะคล้ายเนินรี (ås) ซึ่งเป็นที่ตั้งของหมู่บ้าน
ต้นสปรูซที่แข็งแรงที่สุดของประเทศสวีเดนเติบโตที่ออสบี

**อ้างอิง==
Markia hystrix

Markia hystrix เป็นสปีชีส์ของ katydid ในวงศ์ย่อย Phaneropterinae ซึ่งมีอยู่ในทวีปอเมริกาใต้ ชื่อสามัญของมันคือ lichen katydid เพราะมันอาศัยอยู่ที่ล้อมรอบด้วยไลเคนอัสเนียซึ่งค้ำจุนตัวมันเอง

**อ้างอิง**
หมวดหมู่:แมลง
พิพิธภัณฑ์ประวัติศาสตร์ธรรมชาติเซี่ยงไฮ้

พิพิธภัณฑ์ประวัติศาสตร์ธรรมชาติเซี่ยงไฮ้ (p=Shànghǎi Zìrán Bówùguǎn; สำเนียงเซี่ยงไฮ้: Zånhae Zyzoe Pohvehguoe; Shanghai Natural History Museum) เป็นพิพิธภัณฑ์ในเมืองเซี่ยงไฮ้ที่จัดแสดงประวัติศาสตร์ธรรมชาติ และเป็นพิพิธภัณฑ์วิทยาศาสตร์ธรรมชาติที่ใหญ่ที่สุดแห่งหนึ่งในประเทศจีน

เดิมตั้งอยู่ในอาคารตลาดการค้าฝ้ายเซี่ยงไฮ้ ต่อมาในปี พ.ศ. 2558 พิพิธภัณฑ์ถูกย้ายไปยังอาคารที่สร้างขึ้นใหม่ในสวนประติมากรรมจิ้งอาน

**ที่ตั้ง**
พิพิธภัณฑ์ประวัติศาสตร์ธรรมชาติเซี่ยงไฮ้ก่อตั้งขึ้นในปี พ.ศ. 2499 และจัดแสดงภายในอาคารตลาดการค้าฝ้ายเซี่ยงไฮ้ (Shanghai Cotton Exchange Building) ซึ่งเป็นอาคารเก่าแบบอังกฤษที่สร้างตั้งแต่ปี พ.ศ. 2466 ต่อมาถูกย้ายไปที่ทำการใหม่ เลขที่ 260 ถนนหยานอานตะวันออก ในเขตหวงผู่ ใกล้กับแยกตัดถนนเหอหนานใต้ อาคารได้รับการขึ้นทะเบียนให้เป็นอาคารมรดกทางวัฒนธรรมโดยรัฐบาลเทศบาลเซี่ยงไฮ้ในปี พ.ศ. 2537 อย่างไรก็ตามถูกบดบังทัศนียภาพจากถนนยกระดับหยานอาน ที่ถูกสร้างขึ้นภายในระยะไม่กี่เมตรหน้าอาคาร
ในปี พ.ศ. 2558 พิพิธภัณฑ์ถูกย้ายไปยังอาคารที่สร้างขึ้นใหม่ขนาด 40,000 ตารางเมตร ภายในสวนประติมากรรมจิ้งอาน (Jing'an Sculpture Park) ร่วมออกแบบโดยบริษัทสถาปนิกเพอร์กินแอนด์วิลล์ (Perkins and Will Architects) จากสหรัฐ และสถาบันการออกแบบสถาปัตยกรรมและการวิจัยของมหาวิทยาลัยถงจี้ ในวงงบประมาณ 1.3 พันล้านหยวน

**สิ่งจัดแสดงและนิทรรศการ**
พิพิธภัณฑ์มีสิ่งจัดแสดงและสะสมจำนวนมากกว่า 240,000 ชิ้น ได้แก่ ต้วอย่างสัตว์ 62,000 ชิ้น, ต้วอย่างพืช 135,000 ชิ้น, ต้วอย่างซากโบราณยุคหิน  1,700 ชิ้น และต้วอย่างหินแร่ 1,700 ชิ้น ซึ่งซากสิ่งมีชีวิตจำนวนมากเป็นชนิดที่หายากหรือเป็นชนิดเฉพาะถิ่นที่พบในประเทศจีนเท่านั้น เช่น ช้างแมมมอธแม่น้ำหวง, ซาลาแมนเดอร์ยักษ์, แพนด้ายักษ์, แอลลิเกเตอร์จีนจากแม่น้ำแยงซี
ซากดึกดำบรรพ์ที่มีขนาดใหญ่ที่สุดคือ ซากของมาเมนชีซอรัส (Mamenchisaurus hochuanensis) จากมณฑลเสฉวน ซึ่งสูงเท่าตึก 4 ชั้น และซากอื่นที่น่าสนใจเช่น มัมมี่

**อ้างอิง**
ป
เซี่ยงไฮ้
นพดล มาตรศรี

นพดล มาตรศรี เป็นนักการเมืองชาวไทย ได้รับเลือกตั้งเป็นสมาชิกสภาผู้แทนราษฎรจังหวัดสุพรรณบุรี 2 สมัย ปัจจุบันเป็นสมาชิกสภาผู้แทนราษฎรแบบบัญชีรายชื่อ สังกัดพรรคชาติไทยพัฒนา และเป็นกรรมการบริหารพรรคชาติไทยพัฒนา

**ประวัติ **
นพดล มาตรศรี (ชื่อเล่น กิมเลี้ยง) เกิดเมื่อวันที่ 25 กันยายน พ.ศ. 2509 สำเร็จการศึกษาชั้นมัธยมจากโรงเรียนอู่ทอง ระดับปริญญาตรี ศิลปศาสตร์บัณฑิต (ศิลปศาสตร์) และระดับปริญญาโท รัฐประศาสนศาสตร์มหาบัณฑิต สาขารัฐประศาสนศาสตร์ (นโยบายสาธารณะ) จากมหาวิทยาลัยราชภัฏบ้านสมเด็จเจ้าพระยา
นพดล สมรสกับนางวาสนา มาตรศรี

**การทำงาน**
นพดล มาตรศรี เคยเป็นผู้ใหญ่บ้านในพื้นที่ตำบลพลับพลาไชย อำเภออู่ทอง จังหวัดสุพรรณบุรี ต่อมาได้รับเลือกตั้งเป็นสมาชิกสภาจังหวัด และเป็นรองนายกองค์การบริหารส่วนจังหวัดสุพรรณบุรี นายนพดล เป็นนักการเมืองที่เป็นคนสนิทของ บรรหาร ศิลปอาชา
กระทั่งในปี 2551 พรรคชาติไทยถูกศาลรัฐธรรมนูญตัดสินยุบพรรค และตัดสิทธิ์ทางการเมืองกรรมการบริหารพรรค จึงต้องมีการเลือกตั้งใหม่ในพื้นที่จังหวัดสุพรรณบุรี นายนพดลจึงได้ลงสมัครรับเลือกตั้งในนามพรรคชาติไทยพัฒนา และได้รับเลือกตั้งเป็นสมาชิกสภาผู้แทนราษฎรสมัยแรก ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 เขาได้รับเลือกตั้งเป็นสมาชิกสภาผู้แทนราษฎรจังหวัดสุพรรณบุรีเป็นสมัยที่ 2 และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ย้ายมาลงสมัครรับเลือกตั้งในแบบบัญชีรายชื่อ ลำดับที่ 4 ของพรรคชาติไทยพัฒนา และได้รับเลือกตั้งเป็นสมาชิกสภาผู้แทนราษฎรเป็นสมัยที่ 3
นายนพดล ได้รับเลือกในการประชุมใหญ่พรรคชาติไทยพัฒนา ครั้งที่ 1/2561 เมื่อวันที่ 26 ตุลาคม พ.ศ. 2561 เป็นกรรมการบริหารพรรค

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภออู่ทอง
หมวดหมู่:นักการเมืองจากจังหวัดสุพรรณบุรี
หมวดหมู่:สมาชิกสภาผู้แทนราษฎรจังหวัดสุพรรณบุรี
หมวดหมู่:สมาชิกสภาผู้แทนราษฎรไทยแบบบัญชีรายชื่อ
หมวดหมู่:พรรคชาติไทยพัฒนา
หมวดหมู่:บุคคลจากโรงเรียนอู่ทอง
หมวดหมู่:บุคคลจากมหาวิทยาลัยราชภัฏบ้านสมเด็จเจ้าพระยา
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
แม่แบบ:ตารางคะแนนไทยลีก ฤดูกาล 2564–65

READ THIS BEFORE UPDATING: Please do not forget to update the date (update).AFTER UPDATING: Pages with the template might not be updated immediately so the page can be updated with a WP:NULL on the article in question.

หมวดหมู่:แม่แบบตารางคะแนนไทยลีก
วัดลานคา (จังหวัดนครปฐม)

วัดลานคา เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดอนตูม อำเภอบางเลน จังหวัดนครปฐม มีที่ดินตั้งวัดเนื้อที่ 26 ไร่ 1 งาน 58 ตารางวา
วัดลานคาตั้งวัดเมื่อ พ.ศ. 2460 ได้รับพระราชทานวิสุงคามสีมาเมื่อวันที่ 3 กรกฎาคม พ.ศ. 2470 โดยมีนายไกวกับนายรอด ถวายที่ดินสร้างวัด ได้สร้างเป็นสำนักสงฆ์ก่อนโดยมีหลวงตาพุกเป็นผู้ดูแล ต่อมาหลังหลวงตาพุกมรณภาพ พระภิกษุแผ้วเป็นผู้ดูแลต่อ โดยมีนายปาน อารมณ์ชื่น เป็นมรรคทายก จนในที่สุดได้ถมที่เพื่อทำการสร้างอุโบสถ แล้วได้เกิดน้ำหลาก น้ำท่วมจำนวนมาก มีกอหญ้าคามาติดที่โคกโบสถ์ และบริเวณใกล้วัดมีหนองน้ำใหญ่อยู่ทางทิศใต้ ชื่อ หนองคาหญ้า ชาวบ้านจึงเรียกชื่อวัดว่า วัดหนองคาหญ้า บ้าง วัดลานคา บ้าง จนในที่สุดได้ชื่อวัด "วัดลานคา" แลถือว่าหญ้าคาเป็นที่ที่พระพุทธเจ้ารองนั่งเวลาตรัสรู้ 
อาคารเสนาสนะ ได้แก่ อุโบสถหลังเก่า สร้างเมื่อ พ.ศ. 2463 ได้ชำรุดทรุดโทรมมากจึงสร้างอุโบสถหลังใหม่ ผูกพัทธสีมาเมื่อวันที่ 6 มีนาคม พ.ศ. 2531 วิหารหลังเล็กสร้างเมื่อ พ.ศ. 2531 ประดิษฐานหลวงพ่อพระพุทธพิชิตมารา กุฏิสงฆ์เป็นทรงไทยยอดแหลม และกุฏิเจ้าอาวาสทรงไทย 2 ชั้น และศาลาการเปรียญหลังใหญ่ มีศาลาหลังเล็กต่อกัน

**รายนามเจ้าอาวาส**
 พระอธิการสงัด สิทฺธิลาโภ - พระครูถาวรศีลวัตร (พรหม ถาวรสีโล)

**อ้างอิง**
ลานคา
กองเรือ 13

กองเรือ 13 (שייטת 13) หรือ กองเรือที่ 13 เป็นหน่วยรบพิเศษของกองทัพเรืออิสราเอล และเป็นกองกำลังลาดตระเวนพิเศษทางทะเลหลัก(ซาเยเรต) ของกองกำลังป้องกันอิสราเอล
กองเรือ 13 มีความเชี่ยวชาญพิเศษในด้านการบุกโจมตีทางทะเลสู่ภาคพื้นดิน, การต่อต้านการก่อการร้าย, การก่อวินาศกรรม, การรวบรวมข่าวกรองทางทหารทางทะเล, การชิงตัวประกันทางทะเล และการบุกยึดเรือ โดยถูกฝึกให้ปฏิบัติการได้ทั้งทางบก ทางทะเล และทางอากาศ กองกำลังพิเศษนี้มีส่วนร่วมในทุกปฏิบัติการสงครามหรือการยุทธของอิสราเอลที่มีชื่อเสียงและเป็นที่รู้จักโดยทั่วไป
เป็นหน่วยงานทางทหารของอิสราเอลที่มีความลับมากที่สุดหน่วยหนึ่ง ในส่วนของรายละเอียดด้านภารกิจและการปฏิบัติการต่างๆ ของหน่วยนี้ ถูกปกปิดเป็นชั้นความลับในระดับสูง หน่วยรบนี้ได้รับการยกย่องว่าเป็นหนึ่งในหน่วยรบพิเศษที่ดีที่สุดในโลก และได้ถูกเปรียบเทียบว่ามีขีดความสามารถเช่นเดียวกันกับเนวีซีลสหรัฐ และหน่วยปฏิบัติการพิเศษทางเรือของสหราชอาณาจักร มีความแตกต่างจากหน่วยรบพิเศษอื่นของอิสราเอลคือ การคัดเลือกสมาชิกเข้าสู่หน่วยผู้สมัครต้องเป็นชายที่ผ่านการเป็นทหารในระยะเวลา 36 เดือน, ต้องรับใช้หน่วยเป็นระยะเวลา 4 ปีกับอีกครึ่งปี (18 เดือน ในกรณีสมัครใจรับใช้ต่อ).

**ประวัติ**


**โครงสร้างกำลังรบ**


**ยุทโธปกรณ์**


**ผลกระทบจากโรคมะเร็ง**


**ดูเพิ่ม**
หน่วยปฏิบัติการพิเศษทางเรือ 
*เนวีซีลสหรัฐ

**อ้างอิง**

**แหล่งข้อมูลอื่น**
 วิดีโอโปรโมตของกองทัพเรืออิสราเอล
หมวดหมู่:หน่วยชิงตัวประกัน 
หมวดหมู่:องค์การต่อต้านการก่อการร้าย 
หมวดหมู่:หน่วยรบพิเศษ
หมวดหมู่:หน่วยและรูปขบวนหน่วยรบพิเศษ
หมวดหมู่:กองทัพเรืออิสราเอล 
หมวดหมู่:หน่วยรบพิเศษประเทศอิสราเอล 
หมวดหมู่:ก่อตั้งในปี พ.ศ. 2492